मुंबई विस्फोटों में मरने वालों की संख्या 18 हुई  
चिकित्सकों ने बताया कि दक्षिण मुंबई के जावेरी बाजार में विस्फोट के बाद अविनाश तमका (23) को बंबई अस्पताल के आईसीयू में भर्ती कराया गया था।
शहर में गत बुधवार को हुए तीन सिलसिलेवार धमाकों में गंभीर रूप से घायल हुए एक व्यक्ति की मौत हो गई। इसके साथ ही इन विस्फोटों में मरने वालों की संख्या 18 हो गई है।  चिकित्सकों ने बताया कि दक्षिण मुंबई के जावेरी बाजार में विस्फोट के बाद अविनाश तमका (23) को बंबई अस्पताल के आईसीयू में भर्ती कराया गया था। उनकी मौत हो गई।  विस्फोटों के एक दिन बाद गृह मंत्री पी चिदंबरम ने कहा था, 17 लोगों के मरने की पुष्टि हुई है। हमने एक कटा हुआ सिर भी पाया है, जिसकी पहचान की जानी बाकी है। उससे मरने वालों की संख्या 18 हो जाएगी। हालांकि, नगर पुलिस ने कल कहा कि सिर्फ 17 लोग मारे गए हैं।